Meghan verklap wanneer baba kom | Maroela Media
Meghan gesesl met ander swanger vroue (Foto: Instagram via Kensington Royals)
Prins Harry en Meghan Markle het onlangs verklap wanneer hul eersteling na verwagting gebore gaan word.
Die hertog en hertogin van Sussex was tot dusver stil oor wanneer hul kind gebore gaan word en hoe ver Meghan swanger is.
The Telegraph het berig dat Markle dié nuus laat glip het tydens 'n besoek aan Birkenhead naby Liverpool. Sy het met ander swanger vroue oor swangerskap en babas gesels toe sy gesê het dat sy tans ses maande swanger is en dat haar baba aan die einde van April of aan die begin van Mei sy of haar opwagting sal maak.
Meghan by die diereskuiling (Foto: Instagram via Kensington Royals)
Markle het ook gesê sy en Harry wil nie weet wat die geslag van die baba is nie.
"Ons weet nie [wat die geslag van die baba is nie]. Ons wil dit 'n geheim hou, watter een ons ook al kry; ons sal in die wolke wees," het Markle gesê.
Sosiale media was ook vandeesweek aan die gons oor die hertogin nadat sy 'n besoek aan die Mayhew-diereskuiling gebring het, en 'n vrou haar daar 'n "vet vrou" genoem het. Markle het dit wel nie sleg opgeneem nie, maar net aan haar swanger maag gevat en gelag. Daar word ook verder bespiegel dat sy moontlik 'n tweeling verwag.
baba Meghan Markle
Daai magie sit bietjie hoog vir 'n 6 maande swangerskap, veral as mens in ag neem sy is nie oorgewig nie.
Megan & Harry Fan
Tog so wonderlik as mense kla oor sekere bekendes maar tog lees hul die stories. Bly maar eerder stil want daar is mense daar buite wat graag van hulle wil hoor. Ek is definitief een van hulle.
Interessant hoe die Suid Afrikaners belang stel in Markel se stories en in England is sy glad nie gewild nie.